Aslam Ahsan

Bakgrunn

Ahsan kom til Norge i 1971, og bosatte seg etter hvert på Brånås gård i Skedsmo kommune. Han er en av personene som er omtalt i bygdeboken Skedsmo kommune - en historie om samhold og splittelse. I 1982 flyttet han til Lørenskog kommune, og figurerer i bygdeboken Lørenskog - myter og mennesker fra 1900 til 1990.  Ahsan jobbet på en sementfabrikk frem til 1972, og var deretter fagarbeider i verkstedindustrien 1973–80 og reklametegner 1980–90. Han var talsmann for Pakistansk arbeiderforening og samfunnsdebattant fra 1980. Han ble norsk statsborger i 2005. Bøffelskoene som han hadde på seg ved ankomsten til Norge, har han donert til museum. De var et av mange objekter som inngikk i en vandreutstilling som dokumenterte den nyere tids innvandring til Norge.

Ressurssenter for pakistanske barn

Ressurssenteret var et samarbeidsprosjekt mellom Barne og familie departementet, Oslo Kommune og Pakistansk Arbeiderforening. Ahsan var prosjektleder for senteret fra 1992. Det oppstå et konflikt mellom Pakistansk Arbeiderforening og Aslam Ahsan. For tildelingsåret 1997 søkte både Ahsan og Pakistansk Arbeiderforening om midler for å drive senteret videre, og Oslo kommune tildelte midlene til Ahsan under forutsetning at driften ble organisert som en stiftelse med eget styre.
Norske krisesentre ved Krisesentersekretariatet, fikk "Åpen dør" prisen fra Ressurssenteret for pakistanske barn, som ledes av Aslam Ahsan, i desember 2004.
Stiftelsen ble avviklet i 2008.

Politikk

Aslam Ahsan var den første politikeren i Norge som hadde pakistansk bakgrunn. Han har vært lokalpolitiker for Det Norske Arbeiderparti i Lørenskog kommunestyre fra 1983. Han har også sittet en periode i Akerhus fylkesting. Han avsluttet sitt politisk engasjement i 2019 etter å ha vært aktiv i Arbeiderpartiet i 36 år.

Media

Ahsan gjorde seg i 1980-årene til talsmann for innvandrere i Norge. I 2002 fikk han Fritt Ords Pris en uredd person som gjør seg bemerket i media.
I 2018 deltok Aslam Ahsan i BBC World-dokumentaren The abandoned mansions of Pakistan, som handlet om tre pakistanere som emigrerte til Europa, vendte tilbake og bygget hvert sitt herskapshus i Pakistan. Dokumentaren ble vist på fjernsyn i juli 2018 med reprise senere samme år og året etter. I tillegg laget BBC en kortere reportasje på 7 minutter basert på hovedreportasjen; dette kortere innslaget fikk tittelen  BBC story - Aslam Ahsan, og ble vist flere ganger på BBC World. Mange ti tall millioner mennesker verden over har sett denne reportasje på Utube, twitter og Facebook.  
I 2016 var det en diskusjon rundt Aslam Ahsans søknad om permisjon fra kommunestyret på grunn av helseutfordringer, der Høyre mente at grunnen var at han tilbrakte tid i Pakistan og at "forfall til møtene har en klar sammenheng med hvorvidt han befinner seg i Norge eller ei". I 2008 ble han intervjuet av dagbladet og han kritiserte norsk eldreomsorg. Han sa samtidig at "«Norsk pensjon gir meg sjåfør, kokk, gartner, sykepleier og tjenere», og at eldre blir isolert i Norge og denne isolasjonen bør settes på dagsorden.
I 2006, da Pakistans president var på besøk i Norge, uttalte Aslam Ahsan at han ville "bedt ham gi beskjed til sine landsmenn her i Norge om at de må slutte å slå konene sine og ta bedre vare på ungene sine." Ahsan ble profil-intervjuet av den pakistanske statskanalen PTV ved Numan Khan i program Guest in Town.
NRK TV besøkte Ahsans landsby "Ohjarian/Gujrat" i 2016.

Alternativ Jul på Lørenskog

Aslam Ahsan har hvert år fra 1990 invitert til et julearrangement på kulturhuset i Lørenskog. Arrangementet «Alternativ Jul» var tilrettelagt etter det norske og kristne verdigrunnlaget og ble  avviklet på selve julaften. Det samlet inn julegaver fra frivillige. Målgruppen var enslige og eldre som falt utenfor det store familie fellesskapet. Dette ble avsluttet i 2011, der Ahsan oppfordret landets kommuner og private organisasjonen til å ta over.

Bøker

Aslam Ahsan utga boken Regnbønnen : et liv i kontraster i 2007. Boka fikk god mottagelse i samfunnet. Aftenpostens anmelder Ulf Andenæs skrev om utgivelsen av «(d)enne boken gir større innsikt i vårt nye flerkulturelle samfunn enn hundre TV-debatter om innvandringspolitikk.» "Den første asiatiske innvandrerpolitiker i Norge" forteller fra sin barndom i en fattig landsby der folk er dypt forankret i sin religiøse kultur og dens normer. Som lokal høvdingesønn gjør han det uhørte å stikke av fra skolen og ta kroppsarbeid - for å redde familien fra sultedøden. Skildringen av møtet med et Norge som er fundamentalt annerledes enn det samfunnet han er vokst opp i, blir som et speil der den norske leser ser sitt eget samfunn på en både morsom og tankevekkende måte. Det handlet om hans oppvekst i Pakistan, familie, og hans møte med Norge i 1971. Boken ble kåret til en av de 12 beste bøkene i 2007 av Aftenposten.